stanford-oval/wikipedia huggingface dataset:
หลวงศรีธรรมศาสน์ (สิงห์ สิมมาโคตร)
ประวัติ

พระหลวงศรีธรรมศาสน์ นามเดิม สิงห์  นามสกุล สิมมาโคตร เกิดที่ บ้านแก่งแก ตำบลหัวขวาง อำเภอโกสุมพิสัย จังหวัดมหาสารคาม เมื่อวันพฤหัสบดี ขึ้น 11 ค่ำ เดือน 6 ปีวอก ตรงกับวันที่ 20 พฤษภาคม พ.ศ. 2413 บิดาชื่อ สิ้ม  มารดาชื่อ ซิง ได้บรรพชาเป็นสามเณรเมื่อ เดือนพฤศจิกายน พ.ศ. 2431 ณ วัดใต้โกสุม ตำบลหัวขวาง อำเภอโกสุมพิสัย จังหวัดมหาสารคาม ครั้นถึงเดือนมิถุนายน พ.ศ. 2433 อายุครบ 20 ปี จึงได้อุปสมบทที่วัดกลางโกสุม ตำบลหัวขวาง อำเภอโกสุมพิสัย จังหวัดมหาสารคาม พระอาจารย์เจ้าอริยวงษา เจ้าอาวาสวัดสังข์ทอง เป็นพระอุปัชฌาย์ พระอาจารย์หลักคำ พรหมศร วัดใต้โกสุม เป็นพระกรรมวาจาจารย์ พระอาจารย์โสภาวดี  วัดบ้านฟ้าเหลื่อม อำเภออาจสามารถ จังหวัดร้อยเอ็ด เป็นอนุสาวนาจารย์ ได้สมณฉายาว่า ธมฺมโชโต เมื่ออุปสมบทแล้วได้กลับมาอยู่ที่วัดใต้โกสุมตามเดิม อุปสมบทอยู่ได้ 13 พรรษา จึงได้ลาสิกขา ได้เข้ารับราชการเป็นกำนันตำบล  หัวขวาง อำเภอโกสุมพิสัย จังหวัดมหาสารคาม ครั้งพระสุนทรพิพิธเป็นนายอำเภอโกสุมพิสัย ได้รับบรรดาศักดิ์เป็นหลวงศรีธรรมศาสน์ ได้มีครอบครัวและมีบุตรชายหญิงรวม 5 คน ต่อมาภรรยาและบุตรชายหญิงอีก 3 คนได้ถึงแก่กรรม คงเหลือบุตรชายอยู่เพียง 2 คน คือ นายประสิทธิ์  สีมาโคตร รับราชการเป็นครูประชาบาล และนายละม้าย  สีมาโคตร เปรียญ อยู่บ้านคุ้มใต้ ซึ่งบุตรทั้งสองคนนี้ยังมีชีวิตอยู่จนบัดนี้ (ปัจจุบันที่พิมพ์ใหม่ครั้งนี้ได้เสียชีวิตหมดแล้ว) ท่านได้รับราชการเป็นกำนันอยู่ ๙ ปี จึงได้ลาออกมาประกอบอาชีพทำนาค้าขายอยู่ตามลำพัง จนถึง พ.ศ. 2461 ซึ่งเวลานั้นท่านมีอายุได้ 47 ปีแล้ว ได้กลับเข้าอุปสมบทอีกเป็นครั้งที่ 2 ที่วัดใต้โกสุม เมื่อเดือนกรกฎาคม พ.ศ. 2461 โดยมีท่านอาจารย์มุล เจ้าอาวาสวัดบ้านหนองบอน เป็นพระอุปัชฌาย์ พระอาจารย์ดี วัดใต้โกสุม เป็นกรรมวาจาจารย์ พระอาจารย์หลวง วัดกลางโกสุม (เวลานี้เป็นสังฆนายกอยู่ ณ นครเวียงจันทร์) เป็นอนุสาวนาจารย์ มีสมณฉายาว่า ธมฺมโชโต อย่างเดียวกับที่อุปสมบทคราวก่อน อุปสมบทแล้วอยู่ประจำวัดใต้โกสุม ตำบลหัวขวาง อำเภอโกสุมพิสัย จังหวัดมหาสารคาม ตราบจนถึงกาลมรณภาพ
การศึกษาเล่าเรียน ครั้งแรกได้เรียนอักษรสมัย ไทยน้อย ไทยใหญ่ อักษรไทย อักษรขอม พออ่านออกเขียนได้จากสำนักของบิดา เรียนสัททาสังคหะ พระปาฏิโมกข์ และยกศัพท์แปล-พระปาฏิโมกข์จนจบ ณ สำนักพระอาจารย์หลักคำ พรหมศร ผู้เป็นอาจารย์ เรียนคัมภีร์อาทิกรรม และเรียนเวทมนตร์คาถาอยู่ยงคงกระพันธ์ชาตรี ตามตำราทางไสยศาสตร์ ณ สำนักอาจารย์โสภาวดี วัดฟ้าเหลื่อมอำเภออาจสามารถ จังหวัดร้อยเอ็ด ได้ศึกษาพระปริยัติธรรม สอบนักธรรมชั้นตรีได้ เมื่อ พ.ศ. 2469 สอบนักธรรมชั้นโทได้ เมื่อ พ.ศ. 2470
ตำแหน่งและหน้าที่พิเศษ ได้รับการแต่งตั้งเป็น เจ้าคณะหมวดประจำตำบลหัวขวาง เมื่อเดือนพฤษภาคม พ.ศ. 2466 ได้รับแต่งตั้งเป็นพระอุปัชฌาย์ เมื่อวันที่ 23 กันยายน พ.ศ. 2474 ในหน้าที่ เจ้าคณะหมวด ได้รับภารกิจในการบริหารคณะสงฆ์ในหมวดของตนและได้เอาใจใส่แนะนำสั่งสอนพระภิกษุ สามเณร ให้ประพฤติปฏิบัติถูกต้องตามระเบียบทางการคณะสงฆ์ตามหน้าที่ของผู้เป็นประธานในหมวด  ได้เคยรักษาการในตำแหน่งเจ้าคณะอำเภอโกสุมพิสัย ในระหว่างที่ตำแหน่งเจ้าคณะอำเภอว่างลงถึง 2 สมัย นับว่าท่านได้เอาใจใส่ในการศึกษาอักษรสมัย พระธรรมวินัยเป็นอย่างดี ควรที่อนุชนทั้งหลายยึดไว้ซึ่งปฏิปทาของท่านเพื่อเป็นหลักปฏิบัติต่อไป
หลวงพ่อศรีธรรมศาสน์ อาพาธเป็นโรคชราถึงกาลมรณภาพเมื่อวันที่ 10 สิงหาคม พ.ศ. 2497 ตรงกับวันอังคาร เดือน 9 ปีมะเมีย เวลาประมาณ 20:10 น. สิริอายุได้ ๘๔ โดยปี
สารกันแดด

สารกันแดด (sunscreen) เป็นสารที่ช่วยปกป้องผิวหนังจากรังสีจากดวงอาทิตย์ซึ่งสามารถสร้างความเสียหายให้กับเซลล์ผิวได้ สารกันแดดสามารถแบ่งออกเป็น 2 กลุ่มใหญ่ คือ 1. Chemical sunscreen (เช่น methyl) และ 2. Physical sunscreen (เช่น titanium dioxide และ magnesium dioxide)
สารกันแดด ทั้งสองกลุ่มมักถูกพูดถึงในฐานะส่วนผสมของครีมกันแดด เวชภัณฑ์ และเครื่องสำอางเพื่อเพิ่มคุณสมบัติการป้องกันแดด โดยในการพัฒนาผลิตภัณฑ์สารกันแดด ผู้ผลิตและผู้บริโภคจะให้ความสนใจกับค่า sun protection factor (SPF), water resistance, waterproof ทั้งนี้ สมาคมแพทย์ผิวหนังของสหรัฐฯ แนะนำว่าคุณควรจะมองหาครีมกันแดดที่มีค่า SPF ตั้งแต่ 30 ขึ้นไป สามารถกันรังสีได้ทั้ง UVA และ UVB หรือที่เขียนบนผลิตภัณฑ์ว่า “broad spectrum” และมีคุณสมบัติกันน้ำ
ค่า SPF ที่ย่อมากจาก sun protection factor นั้น เป็นค่าที่บ่งบอกอัตราร้อยละที่ครีมกันแดดนั้นสามารถบล็อกรังสี UV ได้ เมื่อเทียบกับการไม่ทาอะไรเลย เช่น SPF 30 นั้นจะเท่ากับว่ามันสามารถยับยั้งรังสีจากแสงแดดได้ 30 เท่าเมื่อเทียบกับการไม่ทาอะไรเลย AAD ระบุว่าครีมกันแดดที่มีค่า SPF 30 นั้นสามารถป้องกันได้อย่างเพียงพอ โดยมันสามารถบล็อกรังสีจากดวงอาทิตย์ได้มากถึงราว 97% โดยครีมกันแดดที่มีค่า SPF สูงกว่านี้ก็จะเพิ่มอัตราการป้องกันขึ้นเพียงเล็กน้อย
หนึ่งในทรวง

หนึ่งในทรวง สามารถหมายถึง
หนึ่งในทรวง (ภาพยนตร์)
หนึ่งในทรวง (ละครโทรทัศน์)
สโมสรฟุตบอลเรกซัมในฤดูกาล 2023–24

ฤดูกาล 2023–24 เป็นฤดูกาลที่ 159 ของสโมสรฟุตบอลเรกซัม และฤดูกาลแรกของพวกเขาในฟุตบอลลีกอังกฤษตั้งแต่ฤดูกาล 2007–08 เรกซัมเป็น 1 ใน 5 สโมสรของเวลส์ในระบบลีกฟุตบอลอังกฤษ นอกจากลีกแล้วพวกเขายังแข่งขันในเอฟเอคัพ, ลีกคัพ และอีเอฟแอลโทรฟี
ด้วยการชนะฟอเรสต์กรีนโรเวอส์ 6–0 เมื่อวันที่ 13 เมษายน เรกซัมจึงได้เลื่อนชั้นเป็นฤดูกาลที่ 2 ติดต่อกันและจะแข่งขันในลีกวันในฤดูกาล 2024–25
สรุปภาพรวม > ลีกทู

เรกซัมประเดิมสนามด้วยการเปิดบ้านแพ้มิลตันคีนส์ดอนส์ 3–5 เมื่อวันที่ 5 สิงหาคม 2023 จากนั้นพวกเขาไม่แพ้ใครถึง 7 นัดติดต่อกันแบ่งเป็นชนะ 4 เสมอ 3 ทำให้พวกเขาเก็บได้ถึง 15 แต้ม ขึ้นมาอยู่อันดับที่ 4 ของตารางก่อนจะออกไปแพ้สต็อคพอร์ทเคาน์ตี 0–5 เมื่อวันที่ 23 กันยายน 2023 ทำให้ตกลงมาอยู่ในอันดับที่ 7 หลังจากนั้นพวกเขาเก็บชัยชนะได้ 5 จาก 8 นัดส่งผลให้พวกเขาขึ้นเป็นรองจ่าฝูงของตาราง ก่อนจะออกไปแพ้แอคคริงตันสแตนลีย์ 0–2 เมื่อวันที่ 18 พฤศจิกายน 2023 ทำให้ตกลงมาอยู่อันดับ 4
หลังจากนั้นพวกเขาไม่แพ้ใคร 5 นัดติดต่อกัน (ชนะ 4 เสมอ 1) ไต่ขึ้นมาเป็นรองจ่าฝูงอีกครั้ง แต่พวกเขาก็พ่ายให้กับวอลล์ซอลล์ เมื่อวันที่ 29 ธันวาคม 2023 ซึ่งเป็นนัดสุดท้ายของปี 2023 ทำให้ร่วงลงมาอยู่อันดับ 3 จากนั้นในต้นปี 2024 พวกเขาเก็บชัยได้ 2 นัดติดต่อกัน ก่อนจะแพ้ 3 นัดติดต่อกัน แต่หลังจากนั้นพวกเขาชนะ 11 เสมอ 2 แพ้ 3 เก็บได้ 35 คะแนนโดยเฉพาะการถล่มเอาชนะ ฟอเรสต์กรีนโรเวอส์ 6–0 เมื่อวันที่ 13 เมษายน 2024 เป็นการการันตีการเลื่อนชั้นขึ้นสู่ลีกวันของพวกเขา
พรีซีซั่นและกระชับมิตร

ชนะ
      เสมอ
      แพ้
      การแข่งขัน
เรกซัมประกาศการทัวร์ปรีซีซั่นครั้งแรกในเดือนกรกฎาคมและเป็นการเยือนสหรัฐอเมริกาครั้งแรกของพวกเขาและยืนยันการแข่งขันกระชับมิตร 3 นัดกับแมนเชสเตอร์ยูไนเต็ด, เชลซี และแอลเอ กาแล็กซี 2
| 0 | 1 | 2 | 3 | 4 |
| --- | --- | --- | --- | --- |
| 19 กรกฎาคม ค.ศ. 2023 Friendly | เชลซี | 5–0 | เรกซัม | Chapel Hill, North Carolina, United States |
| 19:00 EDT |  |  |  | สนามกีฬา: Kenan Memorial Stadium |
| 0 | 1 | 2 | 3 | 4 |
| --- | --- | --- | --- | --- |
| 22 กรกฎาคม ค.ศ. 2023 Friendly | LA Galaxy II | 0–4 | เรกซัม | Carson, California, United States |
| 19:30 PDT |  |  |  | สนามกีฬา: Dignity Health Sports Park |
| 0 | 1 | 2 | 3 | 4 |
| --- | --- | --- | --- | --- |
| 25 กรกฎาคม ค.ศ. 2023 Friendly | แมนเชสเตอร์ยูไนเต็ด | 1–3 | เรกซัม | San Diego, California, United States |
| 19:30 PDT | Jurado  45' |  | Lee  29' Hayden  36' Dalby  69' | สนามกีฬา: Snapdragon Stadium |
สายสีเขียว (องค์การขนส่งอ่าวแมสซาชูเซตส์)

| สายสีเขียว |
| --- | --- |

ข้อมูลทั่วไป
เจ้าของ: MBTA
ที่ตั้ง: บอสตัน
ปลายทาง: ฝั่งตะวันออก: สถานีเลชเมียร์ (E) สถานีนอร์ท (C) สถานีกอฟวึ่นเมนต์เซ็นเตอร์ (B, D) ฝั่งตะวันตก: สถานีวิทยาลัยบอสตัน (B) สถานีคลีฟแลนด์เซอร์เคิล (C) สถานีริเวอร์ไซด์ (D) สถานีเฮลท์สตรีท (E)
จำนวนสถานี: 66
การดำเนินงาน
รูปแบบ: รถไฟฟ้ารางเบา
เส้นทาง: "B"  "C"  "D"  "E"
ผู้ดำเนินงาน: MBTA
ขบวนรถ: Kinki Sharyo Type 7 AnsaldoBreda Type 8
ผู้โดยสารต่อวัน: 221,900 คน
ประวัติ
เปิดเมื่อ: ค.ศ. 1897
ข้อมูลทางเทคนิค
ระยะทาง: 23 ไมล์ (37 กิโลเมตร)
ลักษณะทางวิ่ง: ใต้ดิน, เสมอระดับ, ยกระดับ
รางกว้าง: 4 ft 8 1⁄2 in (1,435 mm) สแตนดาร์ดเกจ
รัศมีดัดโค้งต่ำสุด: 10 m (32.808 ft)
ระบบจ่ายไฟ: เหนือหัว
รถไฟใต้ดินบอสตัน สายสีเขียว เป็นเส้นทางรถไฟฟ้ารางเบาในระบบการคมนาคมอ่าวแมสซาชูเซตส์ นครบอสตัน รัฐแมสซาชูเซตส์ สหรัฐอเมริกา เป็นเส้นทางที่เก่าแก่ที่สุด รู้จักกันในชื่อ "เดอะที" ทางวิ่งส่วนใหญ่เป็นทางใต้ดินและเสมอระดับ ผู้โดยสาร 221,900 คนต่อวัน ได้ใช้สีเขียวประจำเส้นทางในปี ค.ศ. 1967 และมีสายย่อยอีก 4 สาย ได้แก่ สายย่อย B, C, D และ E
รายชื่อสถานี

| สถานี | ที่ตั้ง | เวลาในการเดินทางไปยังสถานีปาร์คสตรีท | เปิดให้บริการ | จุดเชื่อมต่อและหมายเหตุ | ภาพ |
| --- | --- | --- | --- | --- | --- |
เส้นทางหลัก
|  สถานีเลชเมียร์ | ถนนแคมบริดส์ | 12-13 นาที | 10 กรกฎาคม ค.ศ. 1922 | ปลายทางสาย E |  |
|  สถานีไซแอนซ์ปาร์ค | พิพิธภัณฑ์วิทยาศาสตร์ และสะพานข้ามแม่น้ำชาร์ลส์ | 8 นาที | 20 สิงหาคม ค.ศ. 1955 | สถานียกระดับเพียงแห่งเดียวของเส้นทาง |  |
|  สถานีนอร์ท | ถนนคาแนล |  | 28 มิถุนายน ค.ศ. 2004 | สถานีปลายทางสาย C รถไฟใต้ดินอ่าวแมสซาชูเซตส์ สายสีส้ม รถไฟชานเมืองอ่าวแมสซาชูเซตส์ |  |
|  สถานีเฮย์มาร์เก็ต | ถนนคอนเกรส ถนนนิวซัดเบอรี |  | 10 พฤษภาคม ค.ศ. 1971 | รถไฟใต้ดินอ่าวแมสซาชูเซตส์ สายสีส้ม |  |
| สถานีกอฟวึ่นเมนต์เซ็นเตอร์ | ถนนเตรมอนต์ ถนนคอร์ท ถนนแคมบริดส์ | 2 นาที | 3 กันยายน ค.ศ. 1898 | ปลายทางสาย B และ D เชื่อมต่อกับรถไฟใต้ดินอ่าวแมสซาชูเซตส์ สายสีน้ำเงิน |  |
|  สถานีปาร์คสตรีท | ถนนปาร์ค | 0 นาที | 1 กันยายน ค.ศ. 1897 | รถไฟใต้ดินอ่าวแมสซาชูเซตส์ สายสีแดง, รถไฟใต้ดินอ่าวแมสซาชูเซตส์ สายสีส้ม, รถโดยสารประจำทางอ่าวแมสซาชูเซตส์ สายสีเงิน |  |
| สถานีบอลส์สตัน | ถนนเตรมอนต์และบอลส์สตัน | 1 นาที | 1 กันยายน ค.ศ. 1897 | รถโดยสารประจำทางอ่าวแมสซาชูเซตส์ สายสีเงิน |  |
|  สถานีอาร์ลิงตัน | ถนนบอลตันและอาร์ลิงตัน | 3 นาที | 13 พฤศจิกายน ค.ศ. 1921 |  |  |
| สถานีคอปเลย์ | ถนนบอลสตัน จัตุรัสคอปเลย์ | 4 นาที | 3 ตุลาคม ค.ศ. 1914 | ชุมทางร่วมกับสาย E |  |
| สถานีฮีนส์คอนเวนชันเซ็นเตอร์ | ถนนนิวเบอรีและถนนแมสซาชูเซตส์ |  | 3 ตุลาคม ค.ศ. 1914 | ชื่อเดิม "แมสซาชูเซตส์" ยกเลิกให้บริการเมื่อเดือนพฤศจิกายน ค.ศ. 2006 |  |
| สถานีเคนมอร์ | จัตุรัสเคนมอร์ | 12 นาที | 23 ตุลาคม ค.ศ. 1932 | ชุมทางของเส้นทาง B, C, D |  |
เส้นทาง E
| สถานีพรูเดนเชียล | ถนนฮันติงตัน |  | 16 กุมภาพันธ์ ค.ศ. 1941 | เส้นทาง E ชื่อเดิม "เมคานิกส์" |  |
| สถานีซิมโพนี | ถนนฮันติงตัน, ถนนแมสซาชูเซตส์ |  | 16 กุมภาพันธ์ ค.ศ. 1941 | เส้นทาง E |  |
เส้นทาง D
| สถานีริเวอร์ไซด์ | Auburndale ใน Newton |  | 4 กรกฎาคม ค.ศ. 1959 | สถานีปลายทาง |  |
แหล่งข้อมูลอื่น

MBTA - Green Line
Jamaica Plain Historical Society - Streetcars in Jamaica Plain: A History
Green Line Extension project page
| ด ค กองค์การขนส่งอ่าวแมสซาชูเซตส์ |
| --- | --- | --- |
| รถไฟใต้ดิน |       สายสีน้ำเงิน       สายสีส้ม       สายสีแดง       สายสีเขียว  |  |
|   รถไฟชานเมือง |  สายแฟร์เมาต์  สายฟิตช์เบิร์ก  สายฟรามิงแฮม/วอร์เซสเตอร์  สายแฟรงกลิน  สายกรีนบุช  สายฮาเวอร์ฮิล  สายโอลด์โคโลนี  สายโลเวล  สายนีดแฮม  สายนิวเบอรีพอร์ต/ร็อคพอร์ต  สายโพรวิเดนซ์/สตาฟตัน  |  |
| รถโดยสารประจำทาง |    สายสีเงิน  เส้นทาง  |  |
| กำลังก่อสร้าง |  เซาท์โคสต์เรล  |  |
| ถูกยกเลิก |  ถนนยกระดับแอตแลนติก  รถไฟยกระดับบอสตัน  สถานีชาลส์ทาวน์  รถไฟถนนแมสซาชูเซตส์ตะวันออก  รถไฟถนนมิดเดิลเซ็กซ์และบอสตัน  ถนนยกระดับวอชิงตัน  |  |
| ดูเพิ่ม |  การเข้าถึงขององค์การขนส่งอ่าวแมสซาชูเซตส์  อาร์ตส์ออนเดอะไลน์  เรือโดยสาร  เส้นทางรถรางบอสตัน  เอ็ม.ที.เอ.  ชาลการ์ด  ประวัติ  ตำรวจ  ศัพท์เฉพาะของการคมนาคมอ่าวแมสซาชูเซตส์  นอร์ท-เซาท์เรลลิงก์  เดอะไรด์  ถนนวงแหวน  |  |
สโมสรฟุตบอลเรย์ลักชิงะ

สโมสรฟุตบอลญี่ปุ่น
สโมสรฟุตบอลเรย์ลักชิงะ (レイラック滋賀FC, Reirakku Shiga Efu Shī) ชื่อเดิมคือมีโอะบิวาโกะชิงะ (MIOびわこ滋賀, Mīo Biwako Shiga) โดยที่ "บิวาโกะ" อิงถึงทะเลสาบบิวะ เป็นสโมสรฟุตบอลญี่ปุ่นที่ตั้งอยู่ในคูซัตสึ จังหวัดชิงะ แม้ว่าพวกเขาจะลงแข่งในแมตช์ที่โอตสึและโคนังด้วยก็ตาม ปัจจุบันพวกเขาแข่งในเจแปนฟุตบอลลีก ซึ่งเป็นลีกฟุตบอลระดับสี่ของญี่ปุ่น
ประวัติ

สโมสรนี้ก่อตั้งขึ้นใน ค.ศ. 2005 จากอดีตสโมสรฟุตบอลซางาวะเอกซ์เพรสเกียวโต ซึ่งเดิมเรียกว่าสโมสรฟุตบอลมีโอะบิวาโกะคูซัตสึ ครั้นใน ค.ศ. 2007 หลังจากที่ได้เลื่อนชั้นสู่เจแปนฟุตบอลลีก พวกเขาเปลี่ยนชื่อตัวเองเป็นมีโอะบิวาโกะคูซัตสึอย่างง่าย ๆ จนถึง ค.ศ. 2011
ประวัติ > ลีกภูมิภาคและการเลื่อนชั้นสู่เจแปนฟุตบอลลีก (–ค.ศ. 2007)

ใน ค.ศ. 2007 พวกเขาคว้าอันดับสามในรอบตัดเชือกระดับภูมิภาคและได้รับการเลื่อนชั้นสู่เจแปนฟุตบอลลีกสำหรับฤดูกาล 2008 โดยพวกเขาได้เลื่อนชั้นสู่เจแปนฟุตบอลลีกเป็นครั้งแรกเมื่อปลาย ค.ศ. 2007
ประวัติ > เจแปนฟุตบอลลีก (ค.ศ. 2008–)

สโมสรนี้ได้แข่งฤดูกาลแรกใน ค.ศ. 2008 โดยจบในอันดับที่ 14
ใน ค.ศ. 2012 พวกเขาเปลี่ยนชื่อสโมสรเป็นมีโอะบิวาโกะชิงะ เพื่อขยายฐานแฟน ๆ ไปทั่วจังหวัดชิงะ โดยเฉพาะพื้นที่รอบ ๆ ทะเลสาบบิวะทางตอนใต้ ซึ่งเป็นที่ที่พวกเขาลงแข่งในแมตช์เป็นส่วนใหญ่
ส่วนใน ค.ศ. 2022 มีโอะบิวาโกะชิงะจบเป็นอันดับสุดท้ายจาก 16 ทีมที่เข้าร่วมในฤดูกาลนี้ อย่างไรก็ตาม สโมสรนี้ไม่ได้ตกชั้นกลับสู่ลีกคันไซ เนื่องจาก 2 ทีมนำของเจแปนฟุตบอลลีกได้รับการเลื่อนชั้นสู่เจลีก ดิวิชัน 3 โดยภายใต้ระบบลีก มีโอะบิวาโกะจะตกชั้นในฐานะทีมอันดับสุดท้ายหากไม่มีทีมที่ได้รับการเลื่อนชั้นสู่เจลีก ดิวิชัน 3 ในระหว่างฤดูกาล ซึ่งไม่เป็นเช่นนั้น
กระทั่งเมื่อวันที่ 27 มกราคม ค.ศ. 2023 มีโอะบิวาโกะชิงะได้ประกาศเปลี่ยนชื่อเป็นสโมสรฟุตบอลเรย์ลักชิงะตั้งแต่ ค.ศ. 2023 โดยในวันที่ 1 กุมภาพันธ์ ค.ศ. 2023 ตัวตนใหม่นี้ได้รับการแนะนำอย่างเต็มรูปแบบพร้อมกับการเปิดตัวตราสัญลักษณ์ใหม่
และเมื่อวันที่ 28 พฤศจิกายน ค.ศ. 2023 ในการประชุมคณะกรรมการบริหารของเจลีกซึ่งจัดขึ้นในวันนี้ เรย์ลักชิงะได้รับการตัดสินใจที่จะออกใบอนุญาตสโมสรเจลีก ดิวิชัน 3 สำหรับฤดูกาล 2024
ซึ่งพวกเขาจะแข่งเจแปนฟุตบอลลีกฤดูกาลที่ 16 ติดต่อกันใน ค.ศ. 2023
แหล่งข้อมูลอื่น

เว็บไซต์ทางการ
สโมสรฟุตบอลเรย์ลักชิงะ ที่เอกซ์ (ทวิตเตอร์)
สโมสรฟุตบอลเรย์ลักชิงะ ที่อินสตาแกรม
สโมสรฟุตบอลเรย์ลักชิงะ ที่เฟซบุ๊ก
สโมสรฟุตบอลเรย์ลักชิงะ ที่ยูทูบ
อัลฟาโรเมโอ 164

อัลฟาโรเมโอ 164
อัลฟาโรเมโอ 164 (Alfa Romeo 164) ออกขายครั้งแรกในปี ค.ศ. 1987 ออกแบบโดย พินินฟารีนา (Pininfarina) เป็นรถขนาดใหญ่รุ่นแรกของอัลฟา นอกจากนั้นยังเป็นรถอัลฟาโรเมโอ รุ่นสุดท้ายที่ออกแบบและผลิตก่อนที่อัลฟาจะถูกเฟียตซื้อกิจการไป
ในฮ่องกงและประเทศมาเลเซีย รถยนต์รุ่นนี้ถูกเปลี่ยนชื่อรุ่นเป็น 168 เนื่องจากตัวเลข "164" นั้นถือว่าไม่เป็นมงคลในวัฒนธรรมจีน (ในภาษาจีน เลขนี้มีเสียงใกล้เคียงกับคำว่า "一路死" — all the way to death) และเลข "168" เป็นมงคล (เสียงใกล้เคียงคำว่า "一路發" — all the way to prosperity)
มีเครื่องยนต์ให้เลือกคือ 2.0 Twin Spark, 2.0 Turbo, 3.0 V6 แบบซิงเกิลโอเวอร์เฮดแคมชาฟท์ 12 วาล์ว และ 2.5 เทอร์โบดีเซล
โดยในรุ่น 3.0 V6 เป็นรุ่นเดียวที่มีการติดตั้งเกียร์อัตโนมัติให้เลือกเป็นอุปกรณ์เสริม
2.0 Twin Spark
2.0 Turbo
3.0 V6
2.5 TD
Quadrifoglio
อัลฟาโรเมโอ 164 ซุปเปอร์

ในปี ค.ศ.1993 อัลฟาโรเมโอ ได้ออกรุ่นปรับปรุงใหม่ของ อัลฟา 164 เรียกว่า อัลฟาโรเมโอ 164 ซุปเปอร์ (Alfa Romeo 164 Super) โดยมีการขยายขนาดตัวถังให้ใหญ่ขึ้น เปลี่ยนลักษณะกันชน กาบข้างประตู และไฟหน้า ให้ดูทันสมัยมากขึ้น ส่วนที่สำคัญที่สุดคือ อัลฟาได้เปลี่ยนเครื่องยนต์ 3.0V6 เป็นแบบ ดับเบิ้ลโอเวอร์เฮดแคมชาฟท์ร่วมกับระบบมัลติวาล์ว นอกจากนั้นสำหรับรุ่นสูงสุดคือ อัลฟา 164Q4 ยังมีระบบขับเคลื่อน 4 ล้อแบบตลอดเวลา รวมทั้งมีระบบช่วงล่างพิเศษแบบ Active Suspension ที่พัฒนาร่วมกับ โคนี่ ซึ่งระบบนี้จะสามารถปรับช่วงล่างของรถให้เข้ากับความเร็วและสภาพการขับขี่ ทำให้มีการเกาะถนนและทรงตัวที่ดีขึ้นอีกระดับหนึ่ง โดยในรุ่น 3.0 V6-24Valve เป็นรุ่นเดียวที่มีการติดตั้งเกียร์อัตโนมัติให้เลือกเป็นอุปกรณ์เสริม
2.0 Twin Spark
2.0 V6-Turbo
3.0 V6-24Valve
2.5 TD
Quadrifoglio 4 (Q4)
รุ่นพิเศษ

164 Quadrifoglio
164 Q4
สโมสรฟุตบอลอำนาจ ยูไนเต็ด

สโมสรฟุตบอลอำนาจ ยูไนเต็ด เป็นสโมสรฟุตบอลในประเทศไทย ตั้งอยู่ที่อำเภอเมือง จังหวัดอำนาจเจริญ ปัจจุบันอยู่ในไทยแลนด์ อเมเจอร์ลีก
โดยสโมสรก่อตั้งขึ้นในปี พ.ศ. 2554 ในชื่อ อำนาจเจริญ ทาวน์ และ ได้เปลี่ยนชื่อเป็น อำนาจ โปลี ยูไนเต็ด ในปี พ.ศ. 2557 ก่อนจะเปลี่ยนชื่อเป็น อำนาจ ยูไนเต็ด ในปี พ.ศ. 2560
ประวัติ > อำนาจเจริญ ทาวน์

ชมรมฟุตบอลจังหวัดอำนาจเจริญได้มีแนวความคิดที่จะเข้าร่วมการแข่งขันฟุตบอลลีกภูมิภาค ดิวิชั่น 2 และมีโอกาสที่จะเข้าร่วมการแข่งขันการแข่งขันในฤดูกาล 2553 แต่กลับประสบปัญหาทางด้านความพร้อมของสนาม จึงทำให้ไม่สามารถเข้าร่วมการแข่งขันในฤดูกาลดังกล่าวได้ ความไม่พร้อมของผู้บริหารภายในจังหวัด ทำให้อำนาจเจริญเป็นหนึ่งในไม่กี่จังหวัดที่ไม่มีทีมฟุตบอลเข้าร่วมแข่งขันลีกภูมิภาคในยุคที่กำลังรุ่งเรือง
ต่อมาสำนักงานเทศบาลเมืองอำนาจเจริญ ได้ตั้งงบประมาณซ่อมแซมและปรับปรุงสนามฟุตบอลจนผ่านเกณฑ์มาตรฐานและสามารถเข้าร่วมการแข่งขันได้เป็นครั้งแรกในฤดูกาล 2554 โดยหลังจากได้สิทธิเข้าร่วมการแข่งขันแล้ว ได้ก่อตั้งขึ้นเป็น สโมสรฟุตบอลอำนาจเจริญ ทาวน์ และใช้ มด เป็นสัญลักษณ์ของสโมสร เนื่องจากชื่อทีมในภาษาอังกฤษคือ Amnat Town มีตัวย่อ A.N.T. อีกทั้งยังสื่อถึงว่าอำนาจเจริญเคยเป็นส่วนหนึ่งของจังหวัดอุบลราชธานี ซึ่งมีชื่อเดิมว่า ดอนมดแดง
 โดย อำนาจเจริญ ทาวน์ ได้รับฉายาว่า มดพิฆาต
ประวัติ > อำนาจ โปลี ยูไนเต็ด

พ.ศ. 2556 สโมสรประสบปัญหาด้านงบประมาณและการเงิน แต่ก็ยังสามารถแข่งขันในลีกภูมิภาค ดิวิชัน 2 ฤดูกาล 2556 ได้จนจบฤดูกาล โดยสโมสรจบฤดูกาลด้วยอันดับที่ 12 ในโซนภาคตะวันออกเฉียงเหนือ และหลังจบฤดูกาลมีข่าวว่าทางผู้บริหารของสโมสรอาจยุบทีมเนื่องจากประสบปัญหาทางการเงิน
จนกระทั่งในเดือนพฤศจิกายน พ.ศ. 2556 วิทยาลัยอาชีวศึกษาโปลีเทคอำนาจเจริญ ได้เข้ามาเป็นผู้สนับสนุนหลักของสโมสร โดยมีประธานสโมสร คือ นางจันทร์เพ็ญ ประเสริฐศรี จึงได้มีการเปลี่ยนชื่อสโมสรเป็น อำนาจ โปลี ยูไนเต็ด และใช้ชื่อนี้ในการลงแข่งขันครั้งแรกในลีกภูมิภาค ดิวิชัน 2 ฤดูกาล 2557 เป็นต้นมา
โลโก้ทีม

อำนาจเจริญ ทาวน์
 2554–2556
อำนาจ ยูไนเต็ด
 2560
แหล่งข้อมูลอื่น

www.dekamnat.com เก็บถาวร 2011-08-15 ที่ เวย์แบ็กแมชชีน เว็บสโมสรหลัก
สโมสรฟุตบอลอำนาจ ยูไนเต็ด ที่เฟซบุ๊ก
สไปรามัยซิน

| ข้อมูลทางคลินิก |
| --- | --- |
รหัส ATC: J01FA02 (WHO) 
ตัวบ่งชี้
PubChem CID: 5266
DrugBank: ?
E number: E710 (antibiotics)
ECHA InfoCard: 100.029.476 
 สารานุกรมเภสัชกรรม
สไปรามัยซิน (Spiramycin)
หลวงสันธานวิทยาสิทธิ์ (กำจาย พลางกูร)

| หลวงสันธานวิทยาสิทธิ์ (กำจาย พลางกูร) |
| --- | --- |

ผู้อำนวยการโรงเรียนมัธยมวัดเบญจมบพิตร
ดำรงตำแหน่ง พ.ศ. 2468 – พ.ศ. 2472
ก่อนหน้า: พระพณิชยสารวิเทศ (ผาด มนธาตุผลิต)
ถัดไป: หลวงแจ่มวิชาสอน (แจ่ม นิยมเหตุ)
 

หลวงสันธานวิทยาสิทธิ์ เป็นผู้แปลและเรียบเรียงจดหมายรายวันของท่านบาทหลวงเดอ ชวาสี ได้ให้เหตุผลไว้ว่า บางกอกคือจังหวัดธนบุรี บางแปลว่า "บึง" กอกแปลว่าน้ำ (กลายเป็นแข็ง) หรือน้ำกลับเป็นดินหรือที่ลุ่มกลายเป็นดอน แต่ไม่ได้บอกว่ากอกนั้นเป็นภาษาอะไร
ตำแหน่งและผลงาน

อาจารย์ใหญ่โรงเรียนมัธยมวัดเบญจมบพิตร คนที่ 8 ระหว่าง พ.ศ. 2468-พ.ศ. 2472
จดหมายเหตุรายวันการเดินทางไปสู่ประเทศสยาม เมื่องครั้งเป็น อำมาตย์ตรี หลวงสันธานวิทยาสิทธิ์ ของ
การปฏิวัฏครั้งใหญ่ในแคว้นกรุงศรีอยุธยาอันเป็นเหตุให้ชาวฝรั่งเศสถูกขับไล่ พรรณนาฝั่งทะเลและหัวเมืองสำคัญและเหตุการณ์ปลายแผ่นดินสมด็จพระนารายณ์กรุงศรีอยุธยาปลายพุทธศตวรรษที่ 23.
ปฏิทินค้นวัน ตั้งชื่อว่า "กำจายสุริยทินปฏิทินนิรันดร" (Kamchai' s Perpetual Solar Carendar) และมอบลิขสิทธิ์ให้แก่รัฐบาล (กระทรวงธรรมการ) เมื่อ พ.ศ. 2477
แหล่งข้อมูลอื่น

เว็บไซต์โรงเรียนมัธยมวัดเบญจมบพิตร
เว็บไซต์สำนักหอสมุด มหาวิทยาลัยธรรมศาสตร์ เก็บถาวร 2010-03-28 ที่ เวย์แบ็กแมชชีน
| ก่อนหน้า |  | หลวงสันธานวิทยาสิทธิ์ (กำจาย พลางกูร) |  | ถัดไป |
| --- | --- | --- | --- | --- |
| พระพณิชยสารวิเทศ |  |   ผู้อำนวยการโรงเรียนมัธยมวัดเบญจมบพิตร คนที่ 8  (พ.ศ. 2469 – พ.ศ. 2472) |  | หลวงแจ่มวิชาสอน |
หาดนราทัศน์

หาดนราทัศน์ เป็นหาดริมอ่าวไทยที่มีความยาวประมาณ 5 กิโลเมตร (3 ไมล์) ใกล้กับตัวจังหวัดนราธิวาส หาดสิ้นสุดที่ปากแม่น้ำบางนราซึ่งเป็นบริเวณที่มีการแข่งเรือกอและทุกปี ใกล้ ๆ กันมีหมู่บ้านชาวประมง และในอ่าวเต็มไปด้วยเรือกอและของชาวประมง
มัสยิดกลางแห่งใหม่ของจังหวัดนราธิวาสตั้งอยู่ที่บ้านบางนราซึ่งอยู่ก่อนถึงชายหาด เป็นศาสนสถานของชาวไทยมุสลิม มัสยิดนี้ก่อสร้างขึ้นใน พ.ศ. 2524 และเป็นมัสยิดกลางแห่งที่สองของจังหวัด มัสยิดนี้มีรูปแบบอาคารแบบอาหรับ มีสามชั้น โดยชั้นแรกเป็นหอประชุมหลัก และชั้นบนสองชั้นเป็นที่ตั้งของห้องละหมาด ด้านบนสุดเป็นโดมขนาดใหญ่ และมีหอสูงไว้เรียกมุสลิมให้มาทำละหมาด
หลวงศรีประกาศ (ฉันท์ วิชยาภัย)

| หลวงศรีประกาศ (ฉันท์ วิชยาภัย) |
| --- | --- |


นายกเทศมนตรีนครเชียงใหม่
ดำรงตำแหน่ง พ.ศ. 2483 – พ.ศ. 2485
ดำรงตำแหน่ง พ.ศ. 2486 – พ.ศ. 2487
 
ข้อมูลส่วนบุคคล
เกิด: พ.ศ. 2428 จังหวัดจันทบุรี
เสียชีวิต: พ.ศ. 2512 (83 ปี)
ศาสนา: พุทธ

หลวงศรีประกาศ นามเดิม ฉันท์ วิชยาภัย เป็นอดีตสมาชิกสภาผู้แทนราษฎรจังหวัดเชียงใหม่ ได้รับแต่งตั้งเป็นสมาชิกสภาผู้แทนราษฎรคนแรกของจังหวัดเชียงใหม่ เมื่อปี พ.ศ. 2476 และเป็นนักธุรกิจชาวเชียงใหม่ เจ้าของกิจการโรงแรมศรีประกาศ
ประวัติ

หลวงศรีประกาศ เดิมชื่อ ฉันท์ เกิดที่จังหวัดจันทบุรีเมื่อปี พ.ศ. 2428 เป็นเหลนพระยาวิชยาธิบดี (โต)
ฉันท์ได้ติดตามพระยามโหสถศรีพิพัฒน์ (เชิญ ปริชญานนท์) มาอยู่จังหวัดเชียงใหม่ ทำงานเป็นเสมียนศาลมณฑลพายัพ พบกับเรือนแก้ว ไชยวัณณ์ ได้สมรสกันแต่ไม่มีบุตรธิดา ได้รับพระราชทานนามสกุลวิชยาภัย
หลวงศรีประกาศ ประกอบอาชีพทนายความ และต่อมาได้เป็นกรรมการสุขาภิบาล โดยได้วางแผนผังสุขาภิบาลสร้างอาคารชั้นเดียวสุขาภิบาล ริเริ่มให้มีการสร้างสะพาน ถนน ตรอกซอยอีกหลายแห่ง ในปี พ.ศ. 2476 ได้รับแต่งตั้งเป็นผู้แทนราษฎรจังหวัดเชียงใหม่ กระทั่งได้รับเลือกตั้งเป็นนายกเทศมนตรีนครเชียงใหม่ รวม 6 สมัย ระหว่างปี พ.ศ. 2483 - 2487 ยกเว้นในปี พ.ศ. 2486
หลวงศรีประกาศ (ฉันท์ วิชยาภัย) เสียชีวิตในปี พ.ศ. 2512 อายุ 83 ปี
ผลงาน

หลวงศรีประกาศ มีแนวความคิดที่จะขยายเขตไฟฟ้าไปยังวัดพระธาตุดอยสุเทพราชวรวิหาร จึงได้นำเรื่องไปปรึกษากับครูบาศรีวิชัย และเป็นที่มาของการร่วมกันในการก่อสร้างถนนศรีวิชัยจากบ้านห้วยแก้วขึ้นสู่พระธาตุดอยสุเทพ ใช้เวลาสร้าง 5 เดือน 22 วัน โดยไม่ได้ใช้งบของทางราชการ และในการทนุบำรุงศาสนา ก็ได้มีส่วนในการจัดตั้งพุทธสถานเชียงใหม่ และมีผลงานในการริเริ่มโครงการสำคัญหลายแห่งในจังหวัดเชียงใหม่
เมื่อครั้งดำรงตำแหน่งนายกเทศมนตรีนครเชียงใหม่ มีผลงานในการพัฒนาระบบสุขาภิบาลทั่วเมืองรวม ทั้งได้ก่อสร้างโรงพยาบาลเทศบาลนครเชียงใหม่ และสนามกีฬาเทศบาลนครเชียงใหม่
หาดซอร์ด

ซอร์ด ยังเป็นที่รู้จักกันคือ หาดซอร์ด เป็นรหัสนามที่มอบให้กับหนึ่งในห้าส่วนของพื้นที่การยกพลขึ้นหลักทั่วชายฝั่งนอร์ม็องดีในช่วงการโจมตีแรก ปฏิบัติการเนปจูนของปฏิบัติการโอเวอร์ลอร์ด ฝ่ายสัมพันธมิตรเข้ารุกฝรั่งเศสภายใต้การยึดครองของเยอรมันที่ดำเนินการเมื่อวันที่ 6 มิถุนายน ค.ศ. 1944 การยืดขยาย 8 กิโลเมตร(5.0 ไมล์)จาก Ouistreham ถึง Saint-Aubin-sur-Mer หาดนี้เป็นส่วนการยกพลขึ้นบกบนสุดทางตะวันออกของการรุกราน การได้ซอร์ดเป็นหน้าที่รับผิดชอบของกองทัพอังกฤษด้วยการขนส่งทางทะเล, กวาดทุ่นระเบิด และการระดมยิงจากกองเรือที่ดำเนินการโดยราชนาวีอังกฤษ เช่นเดียวกับส่วนหนึ่งจากกองทัพเรือของโปแลนด์ นอร์เวย์ และฝ่ายสัมพันธมิตรอื่นๆ
ท่ามกลางทั้งห้าหาดของปฏิบัติการ ซอร์ดอยู่ใกล้ถึงก็องมากที่สุด ตั้งอยู่ระยะทางประมาณ 15 กิโลเมตร (9.3 ไมล์) จากเป้าหมายของกองพลทหารราบที่ 3 การลงจอดช่วงแรกได้ประสบความสำเร็จด้วยความสูญเสียที่น้อย แต่การรุกจากหาดได้ชะลอลงด้วยการขนส่งที่แออัดและการต้านทานในพื้นที่การป้องกันอย่างหนักหลังหัวหาด ความคืบหน้าที่ห่างออกไปยังก็องได้หยุดลงโดยการโจมตีตอบโต้กลับของหน่วยยานเกราะเพียงหน่วยเดียวของวัน ซึ่งมาจากกองพลพันเซอร์ที่ 21
อาญา

อาญา เป็นคดีที่เกี่ยวกับการกระทำความผิดตามกฎหมายอาญา เรียกว่า คดีอาญา แตกต่างกับคดีที่ฟ้องร้องเกี่ยวกับสิทธิส่วนเอกชน ซึ่งเรียกว่า คดีแพ่ง
หนึ่งเดียว ศักดิ์จารุพร

| หนึ่งเดียว ศักดิ์จารุพร |
| --- | --- |
เกิด: สาคร เข็มทอง 14 พฤษภาคม พ.ศ. 2515 (52 ปี)
หนึ่งเดียว ศักดิ์จารุพร หรือชื่อจริง สาคร เข็มทอง เกิดเมื่อ 14 พฤษภาคม พ.ศ. 2515 ที่ จ.กาญจนบุรี สถิติการชก 19 ครั้ง ชนะ 17 (น็อค 9) แพ้ 2
เกียรติประวัติ

แชมป์โลกรุ่นไลท์ฟลายเวท WBU
ชิง 5 สิงหาคม 2538 ชนะน็อค ยก 4 เรนันโด บาร์โดเนซ ( ฟิลิปปินส์) ที่ เวทีมวยช่อง 7 สี
ป้องกันแชมป์ครั้งที่ 1, 27 มกราคม 2539 ชนะน็อค ยก 9 โฮซู คามาโช ( ปวยร์โตรีโก) ที่ จ.ชลบุรี
ป้องกันแชมป์ครั้งที่ 2, 6 เมษายน 2539 ชนะน็อค ยก 10 โฮเซ่ ลูเซโน่ (เปอร์โตริโก) ที่ ห้างสรรพสินค้านิวเวิร์ลด์ นนทบุรี
ป้องกันแชมป์ครั้งที่ 3, 31 กรกฎาคม 2539 ชนะน็อค ยก 7 เรกี พาลาบรีกา (ฟิลิปปินส์) ที่ ห้างสรรพสินค้าเดอะแกรนด์ บางแค
เสียแชมป์ 8 พฤศจิกายน 2539 แพ้น็อค ยก 10 มาซูกิซี สกาลี ( แอฟริกาใต้) ที่ วิลล่า คาเฟ่
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นมินิมั่มเวท WBF 19 กุมภาพันธ์ 2538 แพ้คะแนน รอนนี่ มากราโม (ฟิลิปปินส์) ที่ อาคาร หนังสือพิมพ์ฐานเศรษฐกิจ
อัปเปอร์วอลตา

อัปเปอร์วอลตา (Upper Volta) เป็นชื่อเก่าของประเทศบูร์กินาฟาโซ อาจหมายถึง
อัปเปอร์วอลตาของฝรั่งเศส (French Upper Volta: 1919–1932, 1947–1958)
ดินแดนของแอฟริกาตะวันตกของฝรั่งเศส (1919–1932)
ดินแดนของสหภาพฝรั่งเศส (1947–1958)
สาธารณรัฐอัปเปอร์วอลตา (Republic of Upper Volta: 1958–1984)
รัฐปกครองตนเองภายใต้อาณัติของชุมชนฝรั่งเศส (1958–1960)
สาธารณรัฐที่เป็นเอกราช (1960–1984)
หม่อมเจ้าถาวรมงคลวงศ์ ไชยันต์

| หม่อมเจ้าถาวรมงคลวงศ์ ไชยันต์ |
| --- | --- |

ประสูติ: 29 ธันวาคม พ.ศ. 2426
สิ้นชีพิตักษัย: 7 เมษายน พ.ศ. 2483 (56 ปี) 
ศิษย์เก่า: โรงพยาบาลกายส์ฮอสปีตัล
อาชีพ: แพทย์ทหาร, ตุลาการ
 
หม่อม: หม่อมหลวงคลอง สนิทวงศ์
ราชวงศ์: จักรี
ราชสกุล: ไชยันต์
พระบิดา: พระเจ้าบรมวงศ์เธอ กรมหมื่นมหิศรราชหฤทัย
พระมารดา: หม่อมกลับ ไชยันต์ ณ อยุธยา

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพเรือไทย
ประจำการ: พ.ศ. 2457 – พ.ศ. 2475
ชั้นยศ: พลเรือตรี
บังคับบัญชา: กรมแพทย์ทหารเรือ
 
พลเรือตรี นายแพทย์ หม่อมเจ้าถาวรมงคลวงศ์ ไชยันต์ (29 ธันวาคม พ.ศ. 2426 — 7 เมษายน พ.ศ. 2483) เป็นพระโอรสในพระเจ้าบรมวงศ์เธอ กรมหมื่นมหิศรราชหฤทัย ประสูติแต่หม่อมกลีบ (สกุลเดิม ฌูกะวิโรจน์) เสกสมรสกับ หม่อมหลวงคลอง ไชยันต์ (ราชสกุลเดิม สนิทวงศ์)
การศึกษา

หม่อมเจ้าถาวรมงคลวงศ์ ไชยันต์ เป็นนักเรียนหลวงทุนพระราชทานจากพระบาทสมเด็จพระจุลจอมเกล้าเจ้าอยู่หัว เสด็จไปศึกษาวิชาแพทย์ ณ ประเทศอังกฤษ เมื่อปี พ.ศ. 2439 ทรงสำเร็จการศึกษา หลักสูตรอายุรศาสตร์ โรคเมืองร้อน (L.C.R.) และ ศัลยศาสตร์ (M.R.C.S.) เมื่อปี พ.ศ. 2457 จากโรงพยาบาลกายส์ฮอสปีตัล กรุงลอนดอน ประเทศอังกฤษ